BCP-PTT ปรับขึ้นราคาน้ำมันทุกชนิด 40 สต./ลิตร เว้น E85 ขึ้น 20 สต./ลิตร มีผลพรุ่งนี้
BCP-PTT ปรับขึ้นราคาน้ำมันทุกชนิด 40 สต./ลิตร เว้น E85 ขึ้น 20 สต./ลิตร มีผลพรุ่งนี้ (24 ก.ค.61)
23 ก.ค. 2561

ผู้สื่อข่าวรายงานว่า บริษัท บางจาก คอร์ปอเรชั่น จำกัด (มหาชน) หรือ BCP และ บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT ปรับขึ้นราคาขายปลีกน้ำมันทุกประเภท 40 สตางค์/ลิตร ยกเว้น E85 ปรับขึ้น 20 สตางค์/ลิตร มีผลตั้งแต่วันพรุ่งนี้ (24 ก.ค.)
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ PTTOR ลิตรละ 36.66 บาท, แก๊สโซฮอล์ 95 ลิตรละ 29.55 บาท, แก๊สโซฮอล์ 91 ลิตรละ 29.28 บาท, E20 ลิตรละ 26.64 บาท, ดีเซล ลิตรละ 28.99 บาท และ E85 อยู่ที่ลิตรละ 21.04 บาท (ราคานี้ยังไม่รวมภาษีท้องที่ของแต่ละจังหวัด)